# Allan Olsen (sanger)

### Fra Wikipedia, den frie encyklopædi

  For alternative betydninger, se Allan Olsen.

Allan Olsen (født 18. marts 1956) er en dansk sanger, sangskriver og musiker.

Man kan selv bestemme om man vil kalde stilen folk-inspireret rock eller rock-inspireret folk, men ingredienser fra begge stilarter ér umiskendeligt den musikalske, røde tråd i produktionen. I sine tekster går Allan Olsen i clinch med den lille mands fortællinger om store og små oplevelser og drømme. Hans univers er befolket af skidesparkere, tårnspringere, gravkøer der kan dø, stilstandsmænd, stofsælgere, der trækker streger af slim, taberens søn og folk sat i muld men vokset med ryggen til land. Folk er kodeordet, og det skal ikke udtales med internationale tendenser, men jordbundet, drævent og uden al for mange nykker. Lidt ligesom den der har øre vil kunne høre det på en hverdag i Nordjylland ved egnen over mo' Fre'e'kshavn a'...

Det bør også bemærkes, at Allan Olsen har slået et slag for det sprog, man kunne kalde for "byjysk", altså det, de fleste jyder taler nu om stunder. Han har vist, at det lader sig gøre både at rime og udtrykke store følelser i én af de mindre anerkendte dialekter. Så også i det stykke kan hans virke sammenlignes med Niels Hausgaards.

## [redigér] Huskværdige citater

  edderkoppen spinder sit spind
  fluen banker på den vil ind
  edderkoppen tror den er gud
  nu kommer jeg og tværer den ud ron hubbard
  nu kommer jeg og tværer den ud
    "En anden mands pige", Sange for rygere.

## [redigér] Plader

- Norlan, 1989.
- Gajo, 1990.
- Pindsvin i pigsko, 1992.
- Rygter fra randområderne, live, 1994.
- Jern, 1996.
- Live 96, 1996.
- Sange for rygere, 1998.
- En gros, opsamling, 1998.
- Onomatopoietikon, 2000.
- Solo, live, 2002.
- Gæst, 2004.

## [redigér] Ekstern henvisning

Officiel hjemmeside:

- Allan Olsens hjemmeside

Bog om Allan Olsen:

- http://www.bogenomallanolsen.dk

Allan Olsen på Gaffapedia:

- http://www.gaffa.dk/pedia/index.php/Allan_Olsen

Hentet fra "http://da.wikipedia.org../../../a/l/l/Allan_Olsen_%28sanger%29_8452.html"

Kategorier: Danske musikere

##### Views

- Artikel
- Diskussion
- Nuværende version

##### Søg